CELEX: 52017PC0900
Language: sk
Date: 2017-11-22
Title: Návrh ROZHODNUTIE EURÓPSKEHO PARLAMENTU A RADY, ktorým sa mení rozhodnutie Európskeho parlamentu a Rady (EÚ) 2017/344 zo 14. decembra 2016 o mobilizácii rezervy na nepredvídané udalosti na rok 2017

EURÓPSKA KOMISIA
            V Bruseli22. 11. 2017
            COM(2017) 900 final
            Návrh
            ROZHODNUTIE EURÓPSKEHO PARLAMENTU A RADY,
            ktorým sa mení rozhodnutie Európskeho parlamentu a Rady (EÚ) 2017/344 zo 14. decembra 2016 o mobilizácii rezervy na nepredvídané udalosti na rok 2017
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               
                  Európsky parlament a Rada 14. decembra 2016 rozhodli mobilizovať rezervu na nepredvídané udalosti na rok 2017 v záujme riešenia potrieb vyplývajúcich z migračnej, utečeneckej a bezpečnostnej krízy, a to zvýšením viazaných rozpočtových prostriedkov vo všeobecnom rozpočte EÚ na rok 2017 nad rámec stropu týchto prostriedkov v okruhu 3 (1 167 mil. EUR) a v okruhu 4 (730 mil. EUR).
               
               
                  V rozhodnutí sa uvádza aj započítanie mobilizovanej sumy v rokoch 2017, 2018 a 2019. Vzhľadom na potrebu flexibilnejšieho rozpočtu na rok 2018 navrhuje Komisia zmeniť rozhodnutie o mobilizácii z roku 2017 a upraviť profil započítania, aby sa znížila započítaná suma v okruhu 5 v roku 2018 z 570 mil. EUR na 318 mil. EUR a zodpovedajúcim spôsobom zaviedlo započítanie 252 mil. EUR v okruhu 5 v roku 2020. Týmto sa nemení celková mobilizovaná a započítaná suma.
               
            
            
                
            
            
               Návrh
            
            
               ROZHODNUTIE EURÓPSKEHO PARLAMENTU A RADY,
            
            
               ktorým sa mení rozhodnutie Európskeho parlamentu a Rady (EÚ) 2017/344 zo 14. decembra 2016 o mobilizácii rezervy na nepredvídané udalosti na rok 2017
            
            
               EURÓPSKY PARLAMENT A RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie,
            
            
               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  1
               , a najmä na jej bod 14 druhý pododsek,
            
            
               so zreteľom na návrh Európskej komisie,
            
            
               keďže:
            
            
               (1)V článku 13 nariadenia Rady 1311/2013, ktorým sa ustanovuje viacročný finančný rámec na roky 2014 – 2020
                  2
               , sa stanovila rezerva na nepredvídané udalosti až do výšky 0,03 % hrubého národného dôchodku Únie.
            
            
               (2)V súlade s článkom 6 uvedeného nariadenia Komisia vypočítala absolútnu výšku tejto rezervy na nepredvídané udalosti na rok 2017
                  3
               .
            
            
               (3)Európsky parlament a Rada mobilizovali rezervu na nepredvídané udalosti na rok 2017, aby sa umožnilo financovanie nad rámec stropov viazaných rozpočtových prostriedkov vo výške 1 906 150 960 EUR, z toho 1 176 030 960 EUR v okruhu 3 (Bezpečnosť a občianstvo).
            
            
               (4)Rozpočet na rok 2018 si vyžaduje väčšiu flexibilitu, a preto sa upravuje započítanie mobilizovanej rezervy na nepredvídané udalosti na rok 2017 tak, aby sa v roku 2018 znížila započítaná suma v okruhu 5 a zaviedlo sa zodpovedajúce započítanie v okruhu 5 v roku 2020.
            
            
            
               PRIJALI TOTO ROZHODNUTIE:
            
         
         
            
               Článok 1
            
            
            
               Článok 2 rozhodnutia Európskeho parlamentu a Rady (EÚ) 2017/344 zo 14. decembra 2016 o mobilizácii rezervy na nepredvídané udalosti na rok 2017 sa mení takto:
            
            
               a)V prvom odseku sa rok „2019“ nahrádza rokom „2020“.
            
            
               b)Písmeno b) sa nahrádza takto:
            
            
               „b) 2018: okruh 5 (Administratíva): 318 000 000 EUR;“
            
            
               c)Dopĺňa sa tento odsek d):
            
            
               „d) 2020: okruh 5 (Administratíva): 252 000 000 EUR.“
            
            
            
               Článok 2
            
            
               Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
            
            
               V Bruseli
            
            
               
                  Za Európsky parlament
                        Za Radu
               
               
                  predseda
                        predseda
               
            
         
         
            
                  
                     (1)
                  
                        Ú. v. EÚ C 373, 20.12.2013, s. 1.
               
               
                  
                     (2)
                  
                        Ú. v. EÚ L 347, 20.12.2013, s. 884.
               
               
                  
                     (3)
                  
                        Oznámenie Komisie Rade a Európskemu parlamentu z 30. júna 2016 o technických úpravách finančného rámca na rok 2017 v súlade s vývojom HND [COM(2016)0311].